शौचालय का शुभारंभ
भिवानी | चिड़ियाघरमार्ग पर सफर करने वाले लोगों को अब शौच के लिए परेशान नहीं हाेना पड़ेगा। शनिवार को नगर परिषद के चेयरमैन भवानी प्रताप ने दमकल विभाग के मुख्य द्वार के समीप शौचालय का शुभारंभ किया। चेयरमैन ने कहा कि शौचालय से दमकल विभाग के कर्मचारियों के साथ साथ आम लोगों को भी फायदा होगा। इस अवसर पर नगर परिषद के सचिव संजय यादव, पार्षद सुदर्शन जिंदल, शिफ्ट इंचार्ज रिंकू चौहान, जितेंद्र सिंह, शेर सिंह, संजय कुमार, शलेंद्र अन्य कर्मचारी उपस्थित थे। उल्लेखनीय है कि चिड़ियाघर मार्ग पर ही लघु सचिवालय परिसर स्थित है। मार्ग पर एक भी शुलभ शौचालय नहीं होने के कारण लोगों को परेशानी का सामना करना पड़ता है। इसी बात को ध्यान में रखते हुए नगर परिषद ने दमकल विभाग के मुख्य द्वार के समीप शौचालय बनाने का निर्णय लिया था और शनिवार को शौचाालय का शुभारंभ करने के बाद उसे शुरू कर दिया गया है। लघु सचिवालय स्थित होने के कारण लोगों को आवागमन लगा रहता है।
hin_Deva hin_Deva